open-index/open-wikipedia-markdown huggingface dataset:
Halvor Næs

**Halvor Næs** () var ein norsk skihoppar frå Trysil. Han kom på delt fjerdeplass i hopprennet under Vinter-OL 1952 i Oslo, i lag med Toni Brutscher. I 1953 vann han i Bischofshofen det siste rennet i den aller fyrste tysk-austerrikske hoppveka. I kvar av dei andre renna vart han nummer fire, høvesvis Innsbruck, Oberstdorf og Garmisch-Partenkirchen. Samanlagd i hoppveka vart han nummer 2. Med 877,5 poeng var han 1,1 poeng bak vinnaren Sepp Bradl. Næs vart noregsmeister i 1957 og vann bronsemedaljen i NM både i 1960 og 1961. Næs var medlem i idrettslaget Trysilgutten.

### Besteplasseringar i internasjonale meisterskap og renn
*1951: Nr 3 i Svenska skidspelen i Sundsvall
*1952: Delt 4. plass i OL-tevlinga i Holmenkollen
*1953: Siger i Bischofshofen, nr 4 i Holmenkollen
*1954: Nr 8 i VM i Falun
*1959: Nr 4 i Holmenkollen
*1960: Nr 11 i OL i Squaw Valley. Nr 9 i Holmenkollen

### Medaljar og besteplasseringar i noregsmeisterskap
*Ski-NM 1951: Nr 12 i Narvik
*Ski-NM 1952: Nr 9 i Porsgrunn
*Ski-NM 1953: Nr 6
*Ski-NM 1954: Nr 5 på Kongsvinger
*Ski-NM 1955: Nr 8 på Voss
*Ski-NM 1956: Nr 10 i Drammen
*Ski-NM 1957: Gullmedalje i Mo i Rana
*Ski-NM 1959: Nr 4 på Gjøvik
*Ski-NM 1960: Bronsemedalje i Nedre Eiker
*Ski-NM 1961: Bronsemedalje på Røros
*Ski-NM 1963: Nr 5 i Rælingen
*Ski-NM 1965: Nr 6 i storbakken i Bærum
*Ski-NM 1966: Nr 12 i normalbakken på Rena

Næs vart tildelt Holmenkollmedaljen i 1964.

## Bakgrunnsstoff
*Halvor Næs i fis-ski.com
*Halvor Næs i olympedia.org
*Skiforeningens prisvinnerliste over Holmenkollmedaljen i PDF-format
Magne Johansen

**Magne Johansen** () i Trondheim er ein norsk tidlegare skihoppar. Han var med på det norske laget som vann VM-sølv i lagkonkurransen i stor bakke i Lahti i 1989. Frå noregsmeisterskapane fekk han med seg fire sølvmedaljar, alle i normalbakken, samt ein bronsemedalje.

## Karriere
Johansen debuterte i verdscupen i Lahti i mars 1987. Han slo ikkje heilt gjennom i internasjonale renn, ein fjerdeplass i St. Moritz i 1992 var hans beste plassering. Nasjonalt overraska han med å vinne sølvet under NM i normalbakken i 1988, berre overgått av Erik Johnsen. Dei beste sesongane hans var frå 1989 til -92. Under VM i Lahti fekk han ikkje hoppe i nokon av dei individuelle tevlingane, men var med på laget som vann VM-sølvet bak Finland. Clas Brede Bråthen, Ole Gunnar Fidjestøl og Jon Inge Kjørum var dei andre på laget. Beste individuelle VM-plassering var ein 13. plass under skiflygings-VM i Harrachov i 1992, same sesongen vart han nummer 18 i storbakken under OL i Albertville. Johansen var aktiv på toppnivå frå 1987 til 1993. Han tevla for Leknes SK, Meldal IL og Byåsen IL, og var med i treningsgruppa til Trønderhopp.

### Medaljar og besteplasseringar i internasjonale meisterskap og renn
*1987: Nr 14 i Lahti (debut)
*1989: Nr 7 i Holmenkollen og i Örnsköldsvik
*Ski-VM 1989: Sølvmedalje lag i Lahti
*1990: Nr 5 i Örnsköldsvik
*1992: Nr 4 i St. Moritz
*1993: Nr 18 i Oberstdorf

### Medaljar og besteplasseringar i noregsmeisterskap
*Ski-NM 1987: Sølvmedalje lag i Steinkjer
*Ski-NM 1988: Sølvmedalje i normalbakken i Skien
*Ski-NM 1989: Sølvmedalje i normalbakken i Vikersund
*Ski-NM 1990: Sølvmedalje i normalbakken på Fluberg, bronsemedalje i storbakken i Meldal
*Ski-NM 1991: Nr 8 i storbakken i Bærum
*Ski-NM 1992: Sølvmedalje i normalbakken i Molde
*Ski-NM 1993: Nr 8 i storbakken på Odnes

Han la opp i 1993.

## Bakgrunnsstoff
* 
* Magne Johansen i olympedia.org
Christian Mohn

**Christian Mohn** () var ein norsk skihoppar, idrettsleiar og forretningsmann. Han var president i Norges Skiforbund og seinare leiar av interesseforeininga Hoppsportens Venner. I si tid som aktiv hoppar var han medlem av IL Heming.

Mohn deltok i ski-VM både i 1950 og 1954. Han vart nummer 4 i Lake Placid i 1950 og nummer 20 i Falun i 1954. I Holmenkollrennet kom han på andreplass i 1952 og tredjeplass i 1954. Sjuandeplassen i 1952 var hans beste plassering under noko noregsmeisterskap.

### Besteplasseringar i internasjonale meisterskap og renn
*1948: Nr 10 i Holmenkollen
*1950: Nr 4 i VM i Lake Placid
*1952: Nr 2 i Holmenkollen (mest berre norske deltakarar)
*1953: Nr 9 i Holmenkollen
*1954: Nr 3 i Holmenkollen
*1955: Nr 13 i Holmenkollen

### Medaljar og besteplasseringar i noregsmeisterskap
*1948: Nr 12 på Lillehammer
*1952: Nr 7 i Porsgrunn
*1955: Nr 9 på Voss
*1956: Nr 9 i Drammen
*1958: Nr 10 i Oslo

## Kjelder

* 
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 110
Asbjørn Osnes

**Asbjørn Osnes** () var ein norsk skihoppar i Hønefoss. Under Ski-VM 1958 i Lahti vart han nummer fem i hopprennet og beste nordmann. Tidlegare deltok han i Vinter-OL i 1956, der han vart nummer 18. Han slo gjennom i 1955-sesongen, vann same året si einaste NM-medalje. Etter god hopping i NM-rennet på Voss fekk han 224,9 poeng, eit lite poeng mindre enn noregsmeisteren Sverre Stallvik. I 1958 sette Osnes bakkerekord i Vikersundbakken med 108,5 meter. Han tevla for Jevnaker Idrettsforening og døydde på Jevnaker.

### Besteplasseringar i internasjonale meisterskap og renn
*1955: Nr 6 i Lahti
*1955/56: Nr 5 i Oberstdorf
*1956/57: Nr 10 i Oberstdorf
*1958: Nr 5 i VM i Lahti
*1959: Nr 12 i Holmenkollen

### Medaljar og besteplasseringar i noregsmeisterskap
*Ski-NM 1955: Sølvmedalje på Voss
*Ski-NM 1956: Nr 6 i Drammen
*Ski-NM 1958: Nr 9 i Oslo
*Ski-NM 1959: Nr 6 på Gjøvik
*Ski-NM 1962: Nr 7 i Skien

## Bakgrunnsstoff
* 
*Osnes sin OL-statistikk
Garnering

**Garnering** er den indre kledningen  som vert lagd på spanta i eit fartøy. I tillegg til å gi jamn overflate, er ganeringa med på å gjere fartøyet sterkare. I trefarkostar er garneringa ofte av furu. Etter forskrifter frå Veritas skal margsida av plankane vende ut frå spanta.  For å minske fuktoppsamling  på hud, spant og garnering, må garneringa ventilerast. Det vert gjort antan ved langsgåande luftekanalar eller ved lufteluker, slik som på redningsskøyter med dreven garnering.
## Kjelder
*Torstein Arisholm med fleire:*Kravellbygging i Norge*. Hardanger Fartøyvernsenter og Norsk Sjøfartsmuseum 2008
Erling Kroken

**Erling Kroken** () i Nedre Sigdal var ein norsk skihoppar. Han vart noregsmeister i skihopping i Narvik i 1951, der han sette bakkerekord i Fagerlibakken med 78,5 meter. I 1953 var han ein av Noregs deltakarar i den fyrste tysk-austerrikske hoppveka, vann rennet i Oberstdorf 4. januar. Året etter, 1954, vart han nummer sju i hopprennet under verdsmeisterskapen i Falun.

### Besteplasseringar i internasjonale meisterskap og renn
*1951: Nr 5 i Holmenkollen
*1952: Nr 8 i Holmenkollen
*1953: Siger i Oberstdorf, nr 5 i Holmenkollen
*1954: Nr 7 i VM i Falun, samt i Lahti

### Medaljar og besteplasseringar i noregsmeisterskap
*1951: Gullmedalje i Narvik

Kroken vann Skuirennet i 1951 og 1955.

## Kjelder

* 
*Skuibakkens Venner: Vinnere gjennom tidene
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 110, 334-341

**Denne artikkelen bygger på «[[:nb:Erling Kroken|Erling Kroken]]» frå ,  den 4. mars 2011.*
Bekfuru

**Bekfuru** (*Pinus rigida*), også kjend som pitchpine, er eit furuslag som høyrer heime i det austlege Nord-Amerika. Det kan trivast på ulik jordsmun, og  får ei høgd på 6-30 meter. Bekfuru har god motstandskraft mot skogbrann. Den tjukke barken vernar stammen mot brannskadar. Om trekruna vert øydelagd, kan det vekse nye skot rett frå stamma. 

## Trevirke
Sjølv om bekfuru ofte er krokete, og det kan vekse fleire stammer frå same rot, har trevirke vorte nytta til mange formål. Veden inneheld mykje harpiks, og er tung, hard og dermed slitesterk. Bruksområde har vore jernbanesviller, props i gruvegangar, og skipsbygging. Colin Archer brukte Pich Pine til garnering i polarskipet «Fram». Nokre av dei tidlege redningsskøytene hadde kjøl av bekfuru. Trevirket som har vore i handelen som Pitch Pine har og kome frå andre amerikanske furuslag, særleg Longleaf Pine (*Pinus palustris*).

## Kjelder

*Tom Rasmussen: Trevirke og materialbruk i *Kravellbygging i Norge*. Hardanger Fartøyvernsenter og Norsk Sjøfartsmuseum 2008
**Bogen om træ*. Lademann Forlagsaktieselskab København 2008
----
**Denne artikkelen bygger på «[[:en:Pitch Pine|Pitch Pine]]» frå ,  den 4. mars 2011.*
Agnes Ravatn

**Agnes Ravatn** () er ein skribent, forfattar og omsetjar frå Ølen i Vindafjord. Ho debuterte som forfattar i 2007 med romanen *Veke 53*. Ho skriv fast for *[[Dag og Tid]]* og *[[Dagbladet]]* og er busett i Valevåg. Ravatn var festspeldiktar på Dei nynorske festspela i 2014

## Bibliografi

* *Veke 53* &ndash; Roman (2007)
* *Ikke til hjemlån* &ndash; Høgdepunkt frå fanzina *Ikke til hjemlån* (2008) 
* *Stillstand. Sivilisasjonskritikk på lågt nivå* &ndash; Essay (2009)
* *Folkelesnad* &ndash; Essay (2011)
* *Fugletribunalet* &ndash; Roman (2013)
* *Ikkje* &ndash; Dikt (2013)
* *Operasjon sjølvdisiplin* &ndash; Sjølvhjelpsbok (2014)
* *Verda er ein skandale. Ei lita bok om livet på landet* &ndash; Essay (2017)
* *Stoisk uro og andre filosofiske smular* &ndash; Essay (2018)
* *Dei sju dørene* &ndash; Roman (2019)
* *Gjestene* &ndash; Roman (2022)

## Heider

* Bergensprisen (frå *Natt&Dag*) for beste bok i 2007 for *Veke 53*
* Sokneprest Alfred Andersson-Ryssts fond i 2008
* *Rogaland fylkeskommune sitt litteraturstipend* i 2008
* Språkprisen for nynorsk i 2011 for *Stillstand* og *Folkelesnad* 
* Hestenes-prisen 2013
* P2-lytternes romanpris 2013 for *Fugletribunalet*
* Ungdommens kritikerpris 2013 for *Fugletribunalet*
* Kåra til ein av de ti beste unge forfattarane i Noreg i Morgenbladets kåring 2015

## Referansar

## Bakgrunnsstoff
* Siste nytt om Agnes Ravatn
* «Agnes Ravatn» av Vibeke Lauritsen på Allkunne
Sandlo

**Sandlo** er ein fugleart i lofamilien.

## Utsjånad
Sandloen liknar mykje på den mindre dvergloen, men er som namnet seier større. Fuglen er 17-19,5&nbsp;cm lang, med eit vengespenn på 35–41&nbsp;cm. Vekta er 40-80 gram.

Ryggen er gråbrun og undersida kvit. Den korte nebben er mørk framme og gul inst. Beina er gulaktige og augen svarten. Den fremre delen av hovudet er svart-kvitt teikna. Fuglen har også ein brei svart halsring. Til skilnad frå dvergloen har sandloen kvitt vengeband, som viser tydeleg i flukta. Hann og ho er likt farga.

## Læte
Lokke- og varselsropet er eit tostava "tu-ipp".

## Utbreiing og taksonomi
Sandloen hekkar på karrige havstrender i det nordlege Eurasia og det noraustre Canada. I fjelltrakter kan arten også hekke i innlandet, men elles er sandloen sjeldsynt ved ferskvatn.

### Taksonomi
Sandloen vert delt opp i to eller tre underarter:
* *C. h. hiaticula* inkl. *psammodroma* - nominatforma hekkar i det nordaustre Canada, på Grønland, Island, Dei britiske øyane, langs kystane i det sørlege Skandinavia, Baltikum og Vest-Europa så langt sør som til det nordvestre Frankrike. Denne er standfugl eller trekker kort til sørvesteuropa og det nordlege og vestre  Afrika.
* *C. h. tundrae* - hekkar i nord i Skandinavia og nord i Russland aust til Beringstretet. Trekkfugl som overvintrar i Afrika (frå Egypt til Sør-Afrika), ved Indiahavet, i det sørvestre Asia og i Japan.
Mellom somme er taksonet *psammodroma* som hekkar på Island, Grønland og i det nordaustre Canada rekna som eigen underart. Underartane blandar seg i grenseområda.

## Førekomst i Noreg
Truleg hekkar noko slikt som 12 000 par i Noreg. Arten er mest talrik i Nord-Noreg og i Trøndelag der fuglane hekkar både på kysten og til fjells. Lengre sør finst fuglane meir sparsamt, men dei hekkar vanleg i indre fjellstrok sørover til Hardangervidda og langs kysten spesielt på Nordvestlandet, Jæren og rundt Oslofjorden.

## Hekking

Fuglane vert kjønnsmogne eit år gamle og hekkar frå mai til august. Reiret er ei grop på marka med små steinar rundt. Hoa legg fire sandfarga, mørkt flekkete egg som begge foreldra rugar. Rugetida er 23-25 døgn. Ungane kan flyge etter tre til fire veker. Når inntrengarar trugar lokkar foreldra dei i ei anna retning for å verne ungane.

## Føde
Sandloen et mark, sniglar, krepsdyr, edderkoppar, insekt og insektlarvar.

## Trekktilhøve
Fuglane reiser frå landet i august-september. Nominatunderarten overvintrar langs kystane av det sørvestlege Europa frå Dei britiske øyane og sørover til atlanterhavskysten av Nord-Afrika. Dei nordlege sandloane overvintrar gjennomgåande lengre sør, og hoppar altså forbi dei sørlege sandloane. Vårtrekket går i mars-april.

## Kjelder
* Norsk fugleatlas, 1994.
* * «[[:sv:Sandlo|Sandlo]]» frå  *
;Referansar
Farmen

**Farmen** kan visa til:

* Farmen Baltikum, estisk-latvisk-litauisk versjon av TV-serien Farmen
* Farmen Benelux, belgisk-nederlandsk versjon av TV-serien Farmen
* Farmen Brasil, brasiliansk versjon av TV-serien Farmen
* Farmen Bulgaria, bulgarsk versjon av TV-serien Farmen
* Farmen Chile, chilensk versjon av TV-serien Farmen
* Farmen Colombia, colombiansk versjon av TV-serien Farmen
* Farmen Danmark, dansk versjon av TV-serien Farmen
* Farmen Den arabiske verda, arabisk versjon av TV-serien Farmen
* Farmen Den dominikanske republikken, dominikansk versjon av TV-serien Farmen
* Farmen Frankrike, fransk versjon av TV-serien Farmen
* Farmen Hellas, gresk versjon av TV-serien Farmen
* Farmen Italia, italiensk versjon av TV-serien Farmen
* Farmen Irland, irsk versjon av TV-serien Farmen
* Farmen Kroatia, kroatisk versjon av TV-serien Farmen
* Farmen Noreg, norsk versjon av TV-serien Farmen
* Farmen Portugal, portugisisk versjon av TV-serien Farmen
* Farmen Serbia, serbisk versjon av TV-serien Farmen
* Farmen Slovenia, slovensk versjon av TV-serien Farmen
* Farmen Spania, spansk versjon av TV-serien Farmen
* Farmen Storbritannia, britisk versjon av TV-serien Farmen
* Farmen Sverige, svensk versjon av TV-serien Farmen
* Farmen Tyrkia, tyrkisk versjon av TV-serien Farmen
* Farmen Tyskland, tysk versjon av TV-serien Farmen
* Farmen Ungarn, ungarsk versjon av TV-serien Farmen
Farmen Sverige

**Farmen** er ein realityserie som blir send på TV4. Serien går ut på at nokre deltakarar vert isolert på ein gard, og skal då leve slik dei gjorde på 1800-talet. Kvar veke må ein deltakar reise frå Farmen, dette etter ein tvikamp mellom to deltakarar.
Mama Shelter

**Mama Shelter** er ei fransk hotellkjede  grunnlagd av Serge Trigano, Cyril Aouizerate og andre investorar. 
Det første hotellet opna i Paris i 2008. Kjeda blei utvida i Frankrike og etterkvart internasjonalt. Etterkvart investerte hotellgruppa Accor i kjeda.

## Kjelder

**Denne artikkelen bygger på «[[:fr:Mama Shelter|Mama Shelter]]» frå ,  den 26. desember 2019.*  

## Bakgrunnsstoff

*
Sverre Stallvik

**Sverre Stallvik** () var ein norsk skihoppar frå Trondheim som vart noregsmeister i 1955. Han var medlem i Byåsen Idrettslag.

## Aktiv
Stallvik slo seg inn i eliten av norske skihopparar i 1949-sesongen. Han vann hopprennet i Svenska skidspelen i 1950 og vart nummer to i 1953, då svensken Karl Holmström vann. Også i Holmenkollrennet vart han nummer to i 1953, bak overraskingsmannen Otto Austad. I 1955 vart Stallvik noregsmeister på Voss, 0,9 poeng føre Asbjørn Osnes.

I Ski-VM 1954 i Falun vart Stallvik nr 17. Han deltok i den tysk-austerrikske hoppveka 1955/56, og vart nummer 8 i opningsrennet i Oberstdorf. Til liks med heile den norske hopptroppen reiste han etter to renn heim til Noreg, for å trene til OL i Cortina d'Ampezzo. Under Vinter-OL 1956 vart han nummer ni og beste nordmann.

### Besteplasseringar i internasjonale meisterskap og renn
*1949: Nr 4 i Holmenkollen
*1950: Siger i Svenska skidspelen i Falun
*1951: Nr 4 i Holmenkollen
*1952: Nr 13 i Holmenkollen
*1953: Nr 2 både i Holmenkollen og Svenska skidspelen i Falun
*1954: Nr 17 i VM i Falun
*1955: Nr 7 i Holmenkollen
*1955/56: Nr 9 i OL i Cortina d'Ampezzo. Nr 8 i Oberstdorf

### Medaljar og besteplasseringar i noregsmeisterskap
*1949: Nr 7 på Steinkjer
*1950: Nr 9 i Bærum
*1951: Nr 5 i Narvik
*1952: Nr 6 i Porsgrunn
*1953: Nr 5 i Trondheim
*1954: Nr 10 på Kongsvinger
*1955: Gullmedalje på Voss
*1956: Nr 7 i Drammen

## Kjelder
*FIS-biografi
*Byåsen IL Hopp-kombinert Hall of Fame
*Sports-Reference.com: Sverre Stallvik 
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 121-122, 334-341
Petter Bøckman

**Petter Bøckman** ()er ein norsk zoolog og universitetslektor ved Naturhistorisk museum ved Universitetet i Oslo (UiO). Bøckman jobbar særleg med populærvitskapleg kunnskapsformidling. Han er fødd og oppvaksen i Oslo, og bur der.

Bøckman har hovudfagseksamen i biologi (zoologi) frå UiO 2002 og er kjend frå radio og TV der han fleire gonger har formidla kunnskap om dyr. Han var òg ein av hovudmennene bak utstillinga «Mot naturens orden?» som handla om homoseksualitet blant dyr. Utstillinga vart synt på Naturhistorisk museum i 2006 og 2007 og fekk stor mediemerksemd og hausta debatt etter motstand frå visse kristne miljø; mellom anna slo ein pastor fast at «denne Bøckman vil brenne i helvete». Bøckman mottok Homofrydprisen 2007 saman med Geir Søli for utstillinga.

Petter Bøckman var fast gjest på det populærvitskaplege radioprogrammet *[[Superstreng]]* på Kanal 24, frå episode 50 til 58, der han fortalde om dyra sitt sexliv og var kvar veke på *[[Frokost-TV]]* i 2007-2008.

Bøckman var aktiv innanfor laivmiljøet i Noreg på 1990-talet, og har vore medarrangør på ei rekkje levande rollespel. Han har òg skrive ein del laivteori, mellom anna ei tilpassing av *The Three Way Model* for Nordisk laiv. Han var saman med Ragnhild Hutchison redaktør for artikkelsamlinga til laivkonferansen Knutepunkt i 2005.

## Referansar
*Omsett frå Bokmålswikipedia 4. mars 2011*

## Bakgrunnsstoff
*Dyr vi har utryddet, ein serie korte program frå Norgesglasset, NRK P1, 2007
*Mot naturens orden? (Naturhistorisk museum)
*Provokasjon eller opplysning? (Dagbladet, 2006)
*Elefantrytter i TV-studio  (Uniforum nett)
*The Three Way Model
* Petter Bøckman som NRK P1 sin lunsjgjest (27. mai 2008, NRK Østlandssendingen)
*Superstreng, radioprogram/podcast med Petter Bøckman som gjest
Roger Ruud

**Roger Ruud** () er ein norsk tidlegare skihoppar frå Hurdal som tevla for Lensbygda Sportsklubb.

Han vann ni verdscuprenn, det fyrste i 1980 og det siste i 1985. Den mest vellukka sesongen kom i 1981, då han vann fem tevlingar i verdscupen. Mellom anna vann han Holmenkollrennet og kom på 2. plass samanlagt i verdscupen, bak austerrikaren Armin Kogler. I 1982 sigra han i nyttårshopprennet i Garmisch-Partenkirchen og vart samanlagt nummer 2 i den tysk-austerrikske hoppveka. Ruud vart noregsmeister 1981 i stor bakke, og 1982 og 1986 i normal bakke. Han vann elles to sølvmedaljar og fire bronsemedaljar under noregsmeisterskapane.

Ruud vart nummer ni og beste nordmann i normalbakken under verdsmeisterskapen 1978 i Lahti. Under vinter-OL 1980 i Lake Placid var han beste nordmann i begge hopprenna. I storbakken vart han då nummer seks og i normalbakken nummer 13. Under ski-VM i Oslo 1982 kom han som fire år tidlegare på niandeplassen i rennet i normalbakken. 

### Besteplasseringar i internasjonale meisterskap og renn
*1977: Nr 11 i Holmenkollen
*1978: Nr 9 i VM i normal bakke i Lahti
*1979: Nr 2 i Innsbruck
*1980: Siger i St. Moritz, nr 2 i Gstaad
*1981: Fem sigrar (Harrachov, Liberec, Chamonix, St. Nizier, Holmenkollen), ein andre- og tre tredjeplassar
*1981/82: To sigrar (Cortina d'Ampezzo og Garmisch-Partenkirchen) og ein tredjeplass
*1983: Nr 2 i Gstaad
*1983/84: Nr 7 i Oberstdorf
*1985: Siger i Cortina d`Ampezzo
*1986: Nr 14 i St. Moritz

### Medaljar og besteplasseringar i noregsmeisterskap
*Ski-NM 1975: Nr 8 i normalbakken i Rælingen
*Ski-NM 1977: Sølvmedalje i storbakken på Odnes
*Ski-NM 1978: Bronsemedalje i storbakken på Lillehammer
*Ski-NM 1979: Nr 4 i begge bakkane; høvesvis i Sprova og i Bærum
*Ski-NM 1980: Sølvmedalje i normalbakken i Asker, bronsemedalje i storbakken i Meldal
*Ski-NM 1981: Gullmedalje i storbakken på Odnes
*Ski-NM 1982: Gullmedalje i normalbakke på Raufoss, bronsemedalje i storbakken på Rena
*Ski-NM 1983: Nr 9 i storbakken på Lillehammer
*Ski-NM 1985: Bronsemedalje i normalbakken i Bardu
*Ski-NM 1986: Gullmedalje i normalbakken på Vang
*Ski-NM 1987: Nr 4 i storbakken på Odnes

### Ymse
Roger Ruud har også vunne tre noregsmeisterskap i roadracing.

## Bakgrunnsstoff
*
Clas Brede Bråthen

**Clas Brede Bråthen** () er ein norsk tidlegare skihoppar og seinare idrettsleiar. Han vart norsk meister 1994 i normalbakken og var medlem i Mjøndalen IF.

## Karriere
Bråthen hoppa for det norske laget som vann sølvmedalje i laghopping under Ski-VM 1989 i Lahti. Magne Johansen, Ole Gunnar Fidjestøl og Jon Inge Kjørum var dei andre på laget. Individuelt kom Bråthen på tredelt 11. plass i storbakkerennet og vart nummer 15 i normalbakkerennet. Tidlegare i same sesongen vart han nummer tre i eit verdscuprenn i storbakken i Sapporo, bak Matti Nykänen og Dieter Thoma. Det var einaste gongen Bråthen hevda seg i det øvste toppsjiktet i verdscupen.

Bråthen deltok i den tysk-austerrikske hoppveka 1987/88 og 1988/89, med ein 19. plass som best. Under noregsmeisterskapen i normal bakke 1994 i Vegårshei overraska Bråthen med å vinne gullet. På andreplassen kom Lasse Ottesen, som nokre veker seinare vann OL-sølv på Lillehammer.

### Besteplasseringar i internasjonale meiterskap og renn
*1988: Nr 9 i Meldal
*1988/89: Nr 3 i Sapporo. Nr 11 og 15 under ski-VM i Lahti
*1991: Nr 28 i Tauplitz (skiflyging)

### Medaljar og besteplasseringar i noregsmeisterskap
*Ski-NM 1988: Nr 8 i normalbakken i Skien
*Ski-NM 1989: Nr 4 i normalbakken i Vikersund
*Ski-NM 1991: Nr 10 i normalbakken på Rognan
*Ski-NM 1994: Gullmedalje i normalbakken i Vegårshei
*Ski-NM 1996: Nr 11 både i normalbakken i Stryn og i storbakken i Meldal

Bråthen var i 1996 med på Buskerud sitt lag som vann NM i laghopping.

Bråthen har vore medlem av hoppkomiteen i Norges Skiforbund sidan våren 2001, og no (2011) i fleire år leiar av komiteen.

## Bakgrunnsstoff
*Clas Brede Bråthen i fis-ski.com
Tartan

**Tartan** er eit rutemønstra klede, typisk i ull, som er knytt til skotsk kultur og særleg Det skotske høglandet. Skotske kiltar har nesten alltid tartanmønster, og fleire skotske klanar har i dag sine særeigne tartanmønster.

Tartan vert til ved at vekslande band av førehandsfarga trådar vert vovne både som renning og innslag i rett vinkel til kvarandre. Innslaget vert vove i enkelt kypermønster, to over - to under renninga, med overlapp av ein ny tråd for kvar omgang. Dette gjev synlege diagonale linjer der ulike fargar møtest, noko som gjev inntrykk av at fargane blandar seg. Dei kryssande horisontale og vertikale stripene som dannar mønsteret kan også ha ulik vidde.

Vanlege bakgrunnssfargar er raudt eller grønt. Andre vanlege fargar er blått, grått, svart og kvitt.

## Kjelder

* «tartan», *World Encyclopedia*: Philip's. 
**Opphavleg omsett frå Engelsk Wikipedia 5. mars 2011*

## Bakgrunnsstoff
* The Scottish Register of Tartans, det offisielle tartanregisteret i Skottland
* Scottish Tartans Authority, eit av fleire alternative tartanregister
* Scottish Tartans World Register, eit av fleire alternative tartanregister
Ivar Mobekk

**Ivar Mobekk** () er ein tidlegare norsk skihoppar frå Elverum som tevla for Elverum Skiklubb.

## Karriere
Mobekk vart noregsmeister i normal bakke i 1981 i Rælingen. Han vann tevlinga i Marikollen føre Jon Eilert Bøgseth, med Johan Sætre på tredjeplass. Den andre NM-medaljen, ei bronsemedalje, kapra han i gjennombrotssesongen 1979, men då i stor bakke. Fire gongar kom han på pallen i verdscupen. Tre andreplassar kom i Zakopane i 1980, Thunder Bay og St. Nizier, begge i 1981, ein einsleg tredjeplass kom i det andre rennet i Zakopane i 1980.

Mobekk deltok under Vinter-OL 1980 i Lake Placid. Han vart høvesvis nummer 24 og 27 i stor og i normal bakke.

### Besteplasseringar i internasjonale meisterskap og renn
*1980: Nr 2 og 3 i Zakopane
*1981: Nr 2 i Thunder Bay og St. Nizier
*1982: Nr 10 i Svenska skidspelen i Falun
*1983: Nr 4 i Vikersund

### Medaljar og besteplasseringar i noregsmeisterskap
*Ski-NM 1979: Bronsemedalje i storbakken i Bærum
*Ski-NM 1980: Nr 7 i storbakken i Meldal
*Ski-NM 1981: Gullmedalje i normalbakken i Rælingen
*Ski-NM 1982: Nr 8 i normalbakken på Raufoss
*Ski-NM 1983: Nr 5 i storbakken på Lillehammer
*Ski-NM 1984: Nr 6 i storbakken i Meldal

## Bakgrunnsstoff
*Ivar Mobekk i fis-ski.com
*Ivar Mobekk i olympedia.org
*Profil på Sports-reference.com
Erik Johnsen

**Erik Stein Johnsen** () i Oslo er ein norsk, tidlegare skihoppar frå Oslo, som i 1988 vann olympisk sølvmedalje individuelt og bronsemedalje for lag. Han tevla for Romsås Idrettslag.

## Karriere
Johnsen slo gjennom nasjonalt i 1987 og fekk på tampen av sesongen sin debut i verdscupen under Holmenkollrennet. Sesongen etter debuterte han i den tysk-austerrikske hoppveka, men hamna langt nede på resultatlistene. Men nokså brått, frå slutten av januar 1988 var han jamnt høgt oppe i teten i verdscuprenna. Under vinter-OL 1988 i Calgary vann han sølvmedalje i stor bakke, langt bak vinnaren Matti Nykänen og 0,2 poeng føre bronsemannen Matjaz Debelak. Tidlegare i OL hadde han vorte nr 41 i normalbakkerennet. I lag med Ole Christian Eidhammer, Jon Inge Kjørum og Ole Gunnar Fidjestøl vann Johnsen bronsemedalje i laghoppinga i Calgary-OL. Same året vann Johnsen hopprennet i Holmenkollen. OL-sølvet i 1988 vart kåra til OLs beste norske prestasjon og Johnsen fekk tildelt Fearnleys olympiske ærespris. Han vart også noregsmeister i normalbakken. I 1989-sesongen vart Johnsen nummer 10 i storbakken under verdsmeisterskapen i Lahti, og fekk med seg ein sølvmedalje frå NM. Johnsen var ein av hopparane som mislukkast etter at V-stilen dominerte skihoppinga frå 1990-sesongen av.

### Besteplasseringar i internasjonale meisterskap og renn
* 1987: Nr 15 Holmenkollen (debut)
* 1988: Sølvmedalje i OL i Calgary. To sigrar i verdscupen; Meldal og Holmenkollen, samt ein andreplass (St. Moritz) og to tredjeplassar (begge Lahti)
* 1988/89: Nr 2 i Thunder Bay

### Medaljar og besteplasseringar i noregsmeisterskap
*Ski-NM 1987: Nr 7 i storbakke på Odnes
*Ski-NM 1988: Gullmedalje i normalbakken i Skien
*Ski-NM 1989: Sølvmedalje i storbakken på Odnes

Han la opp i 1991.

## Kjelder
* *Sportsboken*, aktuelle årgangar
* Boksignering med 1980-tallets storhoppere 

## Bakgrunnsstoff
* Erik Johnsen i fis-ski.com
* Erik Johnsen i olympedia.org
Torbjørn Yggeseth

**Torbjørn Yggeseth** () ) var ein norsk skihoppar, flygar og idrettsleiar frå Heggedal i Asker. Han tevla for Heggedal Idrettslag i si tid som aktiv.

## Biografi
Yggeseth tok examen artium i 1953 før han gjekk inn i Forsvaret der han utdanna seg til jagarflygar på flyskule i Canada. Seinare var han pilot og testflygar i SAS, der han arbeidde til han gjekk av med pensjon i 1994.

Yggeseth vann skiflygingsrennet i Kulm i 1959, og vart same året tildelt 'Sportsjournalistenes statuett' som «Årets idrettsnamn». Han vart nummer fem i hopprennet under vinter-OL 1960 i Squaw Valley. I 1963 vann Yggeseth hopprennet i Holmenkollen. Han kom på andreplass samanlagt i den tysk-austerrikske hoppveka både i 1962/63 og 1963/64, der han vann to av renna; i Bischofshofen i 1963 og i Oberstdorf 1963/64. Hans einaste NM-medalje var eit sølv i 1963, bak Torgeir Brandtzæg. Under Vinter-OL 1964 kom han på høvesvis 14. og 28. plass.

I 1965 kommenterte Yggeseth og Per Jorsett frå NM i hopp i Skuibakken. Yggeseth uttalte då at «selv for Engan er det ikke moro å hoppe etter Wirkola». Dette skal vere fyrste gongen dette uttrykket vart brukt.

### Besteplasseringar i internasjonale meisterskap og renn
*1956: Nr 13 i Holmenkollen
*1958: Nr 8 i Holmenkollen
*1959: Nr 6 i Holmenkollen
*1960: Nr 5 i OL i Squaw Valley. Nr 4 i Holmenkollen
*1963: Siger i Bischofshofen og i Holmenkollen, nr 3 i Oberstdorf. Nr 2 i den tysk-austerrikske hoppveka
*1963/64: Siger i Oberstdorf, nr 3 i Bischofshofen. Nr 2 i den tysk-austerrikske hoppveka

### Medaljar og besteplasseringar i noregsmeisterskap
*Ski-NM 1958: Nr 4 i Oslo
*Ski-NM 1963: Sølvmedalje i Rælingen
*Ski-NM 1966: Nr 6 i normalbakken på Rena
*Ski-NM 1967: Nr 5 i normalbakken i Mo i Rana

## Idrettsleiar. Ymse
Yggeseth var leiar for hoppseksjonen til Det internasjonale skiforbundet (FIS) frå 1982 til 2004. Han fekk mykje motbør då han i 2004 nekta kvinnelege hopparar å delta i skiflygingsrenn. 

Yggeseth vart tildelt Holmenkollmedaljen i 1963, saman med Alevtina Koltsjina, Pavel Koltsjin og Astrid Sandvik. Han var æresmedlem av Det internasjonale skiforbundet, samt av Norges Skiforbund.

## Notar

## Bakgrunnsstoff
*FIS-profil 
*Torbjørn Yggeseth  – Olympiske resultater fra sports-reference.com
Slow av Kylie Minogue

«**Slow**» er ein electropopsong skriven av den australske songaren Kylie Minogue saman med Dan Carey og Emilíana Torrini for studioalbumet *[[Body Language]]* frå 2003. Han vart produsert av Sunnyroads og fekk positiv kritikarmottaking. Songen vart utgjeven som den første singelen frå albumet seint i 2003 og nådde førsteplassen på topplistene i Australia, Danmark, Romania og Storbritannia.

## Utgjeving og listeplasseringar
«Slow» kom ut i Storbritannia 3. november 2003. Songen vart den sjuande singelen hennar som nådde førsteplassen på hitlista der, og han låg til saman ti veker på lista. Sjølv om «Slow» nådde førsteplassen i Storbritannia på UK Singles Chart, vart det berre selt 43&nbsp;000 eksemplar. Songen gjorde det òg godt utanfor Storbritannia. I Australia nådde den førsteplassen på ARIA Charts og vart den niande singelen hennar til å gjere det. «Slow» vart sertifisert til platina for sal av over 70&nbsp;000 eksemplar. I Europa nådde singelen førsteplassen i Danmark og Romania. Songen var òg ein suksess i dei fleste landa inkludert Belgia, Finland, Tyskland, Ungarn, Irland, Italia, Nederland og Noreg. I Canada kom songen ut 13. januar 2004 og nådde sjetteplassen på topplista der, noko som gjorde han til ein av dei mest suksessrike singlane hennar der.

Grunna god mottaking av tidlegare Minogue-utgjevingar vart òg «Slow» utgjeven i USA. Capitol Records valde i utgangspunktet «Cruise Control» som den første amerikanske singelen, men desse planane vart vraka og dei gav ut «Slow» i staden. «Slow» vart den tredje utgjevinga hennar som nådde Billboard-danselistene. Songen vart likevel ingen suksess på Billboard Hot 100, og blei berre liggjande tre veker på listene.

## Musikkvideo
Videoen vart filma over ein periode på tre dagar i den spanske byen Barcelona. Han opnar med at ein mann stuper uti eit symjebasseng frå eit stupebrett med utsyn over høghus i Barcelona. Etter dette syner videoen Minogue berrbeint i ein minikjole.

## Format og sporliste
Dette er formata og spora på ulike utgjevingar av singelen «Slow».

;CD single 1
#«Slow» – 3:15
#«Sweet Music» – 4:08
#«Slow» (Medicine 8 Remix) – 6:57

;CD single 2
#«Slow» – 3:15
#«Soul on Fire» – 3:32
#«Slow» (Radio Slave Mix) – 10:27
#«Slow» (Video)

;Australske CD 2
#«Slow» – 3:15
#«Soul on Fire» – 3:32
#«Slow» (Radio Slave Mix) – 10:27
#«Slow» (Synth City Mix) – 5:50

;Japansk CD single
#«Slow» – 3:15
#«Soul on Fire» – 3:32
#«Slow» (Medicine 8 Remix) – 6:57
#«Slow» (Radio Slave Remix Edit) – 6:34
#«Slow» (Extended Mix) – 6:27

;Fransk DVD
#«Slow» – 3:15
#«Sweet Music» – 4:08
#«Slow» (Video)

## Topplisteplasseringar

## Utgjevingshistorie

## Kjelder
**Denne artikkelen bygger på «[[:en:Slow (song)|Slow (song)]]» frå , den 5. mars 2011.*
** oppgav desse kjeldene:*

## Bakgrunnsstoff
*Den offisielle nettsida til Minogue
*Songteksten på MetroLyrics
Kilt

**Kilt** er eit knelangt mannsplagg med faldar bak. Plagget har sitt opphav i dei skotske høglanda. Sidan 1800-talet har kilt vore eit nasjonalsymbol for Skottland. Oftast er ein kilt laga i ullstoff med tartan-mønster. Sjølv om kilten som regel er i bruk som paradeplagg og ved formelle høve, har plagget dei siste åra igjen blitt meir brukt som kvardagsplagg.

## Kjelder
*Samandrag, omsett frå engelsk wikipedia 5. mars 2011*
Pokémon Black og White

***Pokémon Black*** og ***White*** er rollespel utvikla av Game Freak og utgjeve av Nintendo på Nintendo DS. Dei er dei første spela i den femte generasjonen i rollespel-serien Pokémon. *Black* and *White* kom ut i Japan den 18. september 2010, i Europa den 4. mars 2011 og i Nord-Amerika den 6. mars 2011.

Spelmekanikkane i *Pokémon Black* og *White* liknar tidlegare spel i *Pokémon*-serien, men introduserer nokre nye endringar av mekanikkane i spela. Spelet handlar om ferda til ein pokémon-trenar gjennom regionen Unova, medan ein trenar opp pokémonar som blir nytta til å slåst mot andre trenarar. Det endelege målet i spelet er å bli den beste pokémontrenaren i regionen ved å nedkjempa ei gruppe av dei beste trenarane i pokémon-verda. *Black* og *White* introduserer 156 nye pokémon-figurar,  som får det samla talet på pokémonar opp i 649 monster. Pokédexen, som fungerer som eit register over alle typar pokémonar, kan ein fullføre ved å få tak i alle 649 pokémon. *Black* og *White* kan spelast kvar for seg, men ein treng å byte pokémonar mellom spela for å fullføre pokédexen. Begge titlane er uavhengige av kvarandre, men har stort sett same historie og verd.

I forkant av utgjevinga vart *Black* og *White* dei raskaste DS-spela noko sinne til å nå ein million førehandsbestillingar i Japan. I januar 2011 var spela dei raskaste DS-titlane til å selja fem millionar eksemplar.

## Kjelder

**Denne artikkelen bygger på «[[:en:Pokémon Black and White|Pokémon Black and White]]» frå , den 4. mars 2011.*
** * oppgav desse kjeldene: * 



## Bakgrunnsstoff
*Offisiell japansk nettstad 
*Offisiell nettstad (global)
Simon van der Meer

**Simon van der Meer** () var ein nederlandsk ingeniør og fysikar. Han blei tildelt Nobelprisen i fysikk i 1984 for bidrag til å finna elementærpartiklane W- og Z-boson.

## Liv

Van der Meer vart fødd i Haag. Han fullførte allmennutdanninga si medan Nederland enno var okkupert av Tyskland. Han studerte teknisk fysikk ved det tekniske universitetet i Delft og tok ingeniørgrad der i 1952. Han jobba han ved Philips forskingslaboratorium i Eindhoven fram til han vart han tilsett ved forskingssenteret CERN i Sveits i 1956. Her blei han verande til han pensjonerte seg i 1990.

Simon van der Meer var gift med Catharina M. Koopman. Dei fekk to born, Esther og Mathijs.

## Forsking
I 1968 utvikla van der Meer stokastisk kjøling av partikkelstråler.
Metoden  gjer at ein kan gje partikkelstråler meir einsarta energi og retning, og hadde avgjerande tyding for eksperimenta ved CERN. Han blei brukt i CERN sin partikkelakselerator Super Proton Synchrotron til å danna intense antiprotonstråler som kolliderte med mot-roterande protonstråler. Kollisjonane danna W- og Z-boson som blei observerte første gong i 1983 ved eit eksperiment]] leidd av Carlo Rubbia. Teorien om at bosona fanst hadde vore lagt fram nokre år tidlegare, og påvisinga av dei var ein viktig suksess for CERN. I 1984 delte van der Meer og Rubbia Nobelprisen i fysikk for dei viktige bidraga sine til prosjektet.

## Kjelder

* , skrive av Jan Olav Eeg.
**Delar av denne artikkelen bygger på «[[:en:Simon van der Meer|Simon van der Meer]]» frå ,  den 6. januar 2015.*
Kristin Lavransdatter

***Kristin Lavransdatter*** er ein romantrilogi av Sigrid Undset. Dei einskilde bøkene i trilogien er *Kransen* (1920), *Husfrue* (1921) og *Korset* (1922). Bøkene er historiske romanar frå norsk mellomaldermiljø. Trilogien om Kristin Lavransdatter er ein av dei viktigaste grunnane til at Sigrid Undset fekk nobelprisen i litteratur i 1928.

Den fyrste boka, *Kransen*, vart filmatisert i 1995. Liv Ullmann hadde regien, og Maria Bonnevie spela hovudrolla som Kristin.

## Bakgrunnsstoff
*Kristin Lavransdatter, Store Norske Leksikon
Tyrkardue

mini|Egg

**Tyrkardue** er ein fugleart i duefamilien.

## Utsjånad
Tyrkardua er ei lita due, totallengda er 28&nbsp;cm. Fuglen er grå med mørkare rygg og ein blågrå flekk på vengen. Halefjørene er kvite i spissane. Frå nakke og halvvegs fram på halsen har fuglen eit svart band omgjeve av smalare kvite band. Dei korte beina er raude. Nebben og auga er svarte.

## Læte
Sangen er eit monotont *kookoo, koo*.

## Utbreiing
Arten si utbreiing var opphavleg avgrensa til delar av Asia med India som kjerneområde. Derifrå spreidde fuglen seg både austover og vestover. Fuglane nådde Midt-Austen på 1500- talet. Det kan tenkast at introduksjon frå menneske kan ha medverka til framrykkinga. Det er heilt klart at det var menneske som førte arten til Japan. Kring 1930 hekka fuglane over store delar av Balkan og så vidt i Ungarn. Seinare spreidde fuglane seg utover i Europa, først i nordvestleg retning.  Arten etablerte seg i Austerrike i 1938, i Tyskland i 1945, i Danmark i 1948, i Frankrike i 1950, og på Island i 1964. Gjennom 1970-åra etablerte arten seg i Spania, Portugal og Egypt, seinare byrja fuglane å invadere Ukraina, Russland og Kviterussland. Kring 1990 nådde arten også Nord-Amerika.

## Førekomst i [[Noreg]]
Tyrkardua vart først observert på Dovre i Oppland i 1949. Hekking vart påvist i Moss og Oslo i 1952, og i Stavanger i 1955. Arten rykte for alvor fram på 1960-talet og etablerte seg over store delar av Sør-Noreg. I siste halvdel av dette tiåret vart Trøndelag og Nordland kolonisert. Talet på fuglar heldt fram med å vekse, men spreiinga gjekk ikkje like raskt vidare nordover. Truleg hekka fuglen i Troms på 1970-talet, og på 1980-talet var der ein hekkebestand som nesten gjekk ut etter to kalde vintrar. Etter 1990-talet har tyrkardua hatt ein liten tilbakegang. Fuglen er ein utprega kulturfugl, og hekkar i vår verdsdel i hagar, parkar og gravlundar i byar og tettstader, dessutan ved gardsbruk. Telefonstolpar, leidningar, fjernsynsantenner, hustak og skorsteinar vert ofte nytta som kvilestadar.

## Føde
Om sommaren et fuglen mange typar frø, bær og urter, og av og til et fuglen også blautdyr og insekt. I tillegg et tyrkardua korn i kornåkrar.

## Trekktilhøve
I Noreg er tyrkardua for det meste standfugl. Om vinteren finn ho maten nær menneske . I byane samlar fuglane seg nær kornlager og foringsplassar for ender og byduer, medan dei i meir landlege strok overlever på ulik typar husdyr- og fuglefor. Tyrkardua er hardfør, og toler temperarturar ned mot 40 minusgrader. Største problemet om vinteren er store snømengder som hindrar mattilgangen, også på foringsplassar.

## Kjelder
* * «[[:sv:Tyrkduva|Tyrkduva]]» frå  *
* Norsk Fugleatlas, 1994.
;Referansar
Lasse Ottesen

**Lasse Ingier Ottesen** () i Aurskog er ein norsk tidlegare skihoppar og seinare trenar. I 1994 vann han OL-sølv i normalbakken, bak landsmannen Espen Bredesen.

## Karriere
Ottesen debuterte i verdscupen i mars 1991 i Trondheim. Ni gongar kom han på sigerspallen i verdscupen, av dei var tre andreplassar og seks tredjeplassar. Frå 1993- til 2000-sesongen høyrde han til verdseliten i skihopping. Beste plassering samanlagd i verdscupen var niandeplassen i 1994-sesongen. I 1997 sette han ny verdsrekord i Planica med eit hopp på 212 meter, ein rekord som heldt seg to år. 

Ottesen deltok i vinter-OL 1992 i Albertville og vart nummer 45 i begge renna. I ski-VM 1993 i Falun mislukkast han på nytt. Høgdepunktet som skihoppar opplevde han på Lillehammer under dei olympiske leikane i 1994. Han vann sølv i normalbakken og kom på sjetteplass i storbakken, i tillegg var han med på det norske laget som vart nummer fire i lagtevlinga. Under ski-VM i Thunder Bay i 1995 hoppa han godt i storbakken og vart nummer fire, i normalbakkerennet hamna han langt nede på resultatlista. Også under ski-VM 1997 i Trondheim og 1999 i Ramsau måtte ein ned på resultatlistene for å finne Ottesen sitt namn. I mellom dei to meisterskapane hadde han vorte nummer 10 i storbakken i OL 1998 i Nagano. I skiflygings-VM vart han nummer fem både i 1994 i Planica og i 1998 i Oberstdorf, samt fekk ein niandeplass i Vikersund i 2000. Ottesen vart noregsmeister fem gongar, og fekk elles med seg to medaljar av kvar av valørane sølv og bronse. Han var medlem i  Aurskog-Finstadbru Sportsklubb.

### Besteplasseringar i internasjonale meisterskap og renn
*1991: Nr 13 i Štrbské pleso
*1992: Nr 12 i Lahti
*1992/93: Nr 2 i Falun
*1994: Sølvmedalje under OL på Lillehammer. Nr 3 i Liberec
*1994/95: Nr 4 under VM i Thunder Bay. Nr 3 i Planica og i Vikersund (skiflyging)
*1995/96; Nr 5 i Predazzo
*1996/97: Nr 2 i Kuusamo og nr 3 i Planica (skiflyging)
*1998: Nr 4 i Oberstdorf. Nr 5 i VM i skiflyging, også Oberstdorf 
*1999: Nr 2 i Harrachov
*1999/2000: Nr 3 i Zakopane og i Lahti
*2000/01: Nr 22 i Kuopio

### Medaljar og besteplasseringar i noregsmeisterskap
*Ski-NM 1991: Nr 9 i storbakken i Bærum
*Ski-NM 1992: Gullmedalje i storbakken i Trondheim, sølvmedalje i normalbakken i Molde
*Ski-NM 1993: Nr 10 i storbakken på Odnes
*Ski-NM 1994: Sølvmedalje i normalbakken i Vegårshei, bronsemedalje i storbakken på Rena
*Ski-NM 1995: Gullmedalje i storbakken i Oslo
*Ski-NM 1997: Gullmedalje i storbakken på Lillehammer
*Ski-NM 1998: Nr 5 i storbakken i Meldal
*Ski-NM 1999: Bronsemedalje i storbakken på Rena
*Ski-NM 2000: Gullmedalje både i normalbakken på Vang og i storbakken i Meldal

Han la opp i 2001.

### Trenar
Ottesen var hopptrenar for det norske kombinertlandslaget 2001-04, og for skiforbundet i USA i perioden 2004-08.

## Skal vi danse
Hausten 2012 deltok Ottesen i *[[Skal vi danse]]* på TV 2. 

## Kjelder

**Sportsboken*, aktuelle årgangar

## Bakgrunnsstoff
*Lasse Ottesen i fis-ski.com
*Lasse Ottesen i olympedia.org
Anders Woldseth

**Anders Woldseth** () var ein norsk skihoppar som representerte Stavne IF.

Woldseth vann i 1959 Svenska skidspelen og vart noregsmeister på Gjøvik. I den tysk-austerrikske hoppveka 1958/59 vart han nummer 7 samanlagt, med 3. plass i Innsbruck den 4. januar 1959 som beste enkeltresultat.

### Besteplasseringar i internasjonale meisterskap og renn
*1957: Nr 13 i Holmenkollen
*1959: Siger i Svenska Skidspelen, nr 2 i Lahti, nr 3 i Innsbruck

### Medaljar og besteplasseringar i noregsmeisterskap
*Ski-NM 1956: Nr 11 i Drammen
*Ski-NM 1957: Nr 7 i Mo i Rana
*Ski-NM 1959: Gullmedalje på Gjøvik

Woldseth vann i november 1959 det fyrste hopprennet på plastmatter som vart arrangert i Noreg, i Skeidbakken i Oslo. Kort tid etter døydde han, berre 25 år gammal.

## Kjelder

*FIS: Resultater
*Hans Werp: Det har vært bare en Engan! 
*Sports Illustrated: For the record: December 07, 1959
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 123, 334-341
Ole Tom Nord

**Ole Tom Nord** () i Konsmo i Vest-Agder) er ein tidlegare skihoppar. Han representerte Øyslebø IL.

Nord vart noregsmeister i spesielt hopp i 1960. Han er den einaste sørlendingen som har vorte norsk hoppmeister. Same året deltok han i Vinter-OL 1960 i Squaw Valley, der han vart nummer 23. Han deltok i den tysk-austerrikske hoppveka i 1960/61 og 1963/64, med 8. plassen i Bischofshofen 6. januar 1964 som beste resultat.

### Besteplasseringar i internasjonale meisterskap og renn
*1960: Nr 6 i Svenska skidspelen i Transtrand
*1960/61: Nr 10 i Oberstdorf
*1964: Nr 8 i Bischofshofen

### Medaljar og besteplasseringar i noregsmeisterskap
*Ski-NM 1960: Gullmedalje i Nedre Eiker
*Ski-NM 1961: Nr 5 på Røros
*Ski-NM 1964: Nr 5 på Voss
*Ski-NM 1965: Nr 6 i normalbakken i Oslo
*Ski-NM 1966: Nr 6 i normalbakken på Rena

## Notar


## Kjelder
**Sportsboken*, aktuelle årgangar
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6

## Bakgrunnsstoff
*Sports-Reference.com: Ole Tom Nord 
*
Asbjørn Ruud

**Asbjørn Ruud** () var ein skihoppar frå Kongsberg, og yngre bror til Birger og Sigmund. Dei var alle medlemer av Kongsberg IF.

## Karriere
Ruud overraska med å vinne verdsmeisterskapen 1938 i spesielt hopprenn i Lahti. Med 226,4 pong var han 0,3 poeng føre Stanislaw Marusarz frå Polen med landsmannen Hilmar Myhra på bronseplassen. I den fyrste sesongen etter verdskrigen, 1946, vann han både noregsmeisterskapen og Holmenkollrennet. Olympiaåret 1948 vart han på ny noregsmeister og var ein av dei fire norske hopparane som deltok i vinter-OL 1948 i St. Moritz, der han kom på sjetteplassen. Ruud vart same året tildelt Holmenkollmedaljen.

### Besteplasseringar i internasjonale meisterskap og renn
*1938: Gullmedalje i hopprennet under verdsmeisterskapen i Lahti
*1939: Nr 7 i Holmenkollen
*1946: Siger i Holmenkollen
*1947: Nr 3 i Holmenkollen
*1948: Nr 6 i OL i St. Moritz
*1951: Nr 7 i Holmenkollen

### Medaljar og besteplasseringar i noregsmeisterskap
*Ski-NM 1946: Gullmedalje i Drammen
*Ski-NM 1947: Nr 4 i Tistedalen
*Ski-NM 1948: Gullmedalje på Lillehammer
*Ski-NM 1949: Nr 6
*Ski-NM 1952: Nr 10 i Porsgrunn

Ruud arbeidde i yngre år i ei sportsforretning på Kongsberg. Seinare flytta han til Oslo, der han dreiv sportsforretning saman med brørne Øyvind og Sigmund Ruud. Asbjørn Ruud var gift med symjaren Berit Haugen.

## Kjelder
**Sportsboken*, aktuelle årgangar

**Denne artikkelen bygger på «[[:nb:Asbjørn Ruud|Asbjørn Ruud]]» frå ,  den 6. mars 2011.*  

## Bakgrunnsstoff
*Da Asbjørn Ruud vant i Bergensbakken, Historien om en hoppbakke 
*Artikkel om Asbjørn Ruud i Store norske leksikon
Arve Vorvik

**Arve Vorvik** () er ein norsk, tidlegare skihoppar som representerte Byåsen IL. Vorvik har tre individuelle medaljar i NM og fem medaljar frå laghopp. Han vart noregsmeister i normalbakken i Marikollen i 1995, med klar margin til sølvvinnaren Øyvind Berg og Espen Bredesen på bronseplass. Sidan tok Vorvik sølv i normalbakken i Stryn i 1996 og normalbakken i Mo i Rana i 1997. I lag-NM var han med å vinne gull i 1995, 1997 og 1998, og sølv i 1994 og 1996, alle for Sør-Trøndelag.

## Karriere
Vorvik debuterte i verdscupen med 40. plass i storbakken på Lillehammer i februar 1995. Beste tevlinga hans i verdscupen i Iron Mountain i februar 1996 enda med ein åttandeplass.

### Besteplasseringar i internasjonale meisterskap og renn
*1995: Nr 28 i storbakken under Ski-VM i 1995 i Thunder Bay
*1996: Nr 8 i Iron Mountain
*1997: Nr 20 i Engelberg

I lagkonkurransen under Ski-VM 1995 var han på det norske laget som vart nummer 7 av 11 lag.

### Medaljar og besteplasseringar i noregsmeisterskap
*Ski-NM 1994: Nr 9 i normalbakken i Vegårshei
*Ski-NM 1995: Gullmedalje i normalbakken i Rælingen
*Ski-NM 1996: Sølvmedalje i normalbakken i Stryn
*Ski-NM 1997: Sølvmedalje i normalbakken i Mo i Rana
*Ski-NM 1998: Nr 6 i storbakken i Meldal

## Kjelder
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6. s. 334-341

## Bakgrunnsstoff
*Arve Vorvik (kalla *Arne* Vorvik) i fis-ski.com
Zac Efron

**Zachary David Alexander Efron** () er en amerikansk skodespelar og songar som fyrst blei kjend for rolla si i High school musical, der han spelar tenåringen Troy Bolton som er skulens baskethelt.
Folkebladet (1880–1921)

***Folkebladet*** (1880–1921) var eit illustrert blad starta av bokhandlar Albert Cammermeyer i 1880. Bladet blei seld til Jacob Breda Bull i 1883, som rusta det opp i 1887 og styrte bladet fram til 1891. I 1891–97 var Hartvig Lassen redaktør. Etter at fleire hadde hatt hand om drifta, stogga bladet i 1921.

*Folkebladet* kom ut annakvar veke. Det blei lansert som eit  «underholdningsblad for by og bygd» og inneheldt folkeleg opplysingsstoff, som «gode Billeder af norsk Natur og Portrætter med Biografier af kendte Nordmænd.»

## Kjelder
Folkebladet (1831–1833)

***Folkebladet*** var eit vekeblad opposisjonspolitikaren Pierre Poumeau Flor  gav ut i tidsrommet 1831–1833. Det tok hovudsakleg opp norske tilhøve og innanrikspolitikk, med nokre utanriksnyheite i første årgangen. Henrik Wergeland var medarbeidar i bladet, og fekk trykt fleire dikt og politiske artiklar der. George Frederik von Krogh var ein annan bidragsytar.

## Kjelder

* *[[Salmonsens konversationsleksikon]]*. Anden Udgave fra runeberg.org
Ashley Tisdale

**Ashley Michelle Tisdale** () er ein amerikansk skodespelar og songar. Ho er mest kjend for sin rolle som Maddie Fitzpatrick i serien The Suite Life of Zack & Cody som går på Disney Channel og som Sharpay Evans i High School Musical, High School Musical 2 og High School Musical 3: Senior Year.
Lucas Grabeel

**Lucas Stephen Grabeel** () er ein amerikansk skodespelar, songar, dansar, låtskrivar, filmregissør og filmprodusent.

Grabeel er mest kjend for rolla som Ryan Evans i *High School Musical, High School Musical 2* og *High School Musical 3: Senior Year*. 

Grabeel har òg spelt den unge Lex Luther i TV-serien *Smallville*, ei rolle han måtte barbere vekk alt håret for.